Ova 400 malaria kes -Sanma
Ova 469 Malaria kes oli rikodem long January kasem November 2022 long Sanma provins.
Sanma Public Helt i talem se hemia hemi wan long bigfala namba blong ol kes afta we kavman i tra hard blong stopem sik ia long Vanuatu.
Ol kes ia i kamaot long Banban, Bombua mo Teproma long southeast area council.Aot long kes ia, i nokat wan yet we i ded long sik ia malaria mbe smol nomo oli bin admit long Northern Provincial Hospital mo oli harem gud vinis.
Long wik ia, Malaria Vector Control unit long Ministri bai i kam daon long level blong provins blong wok tugeta long ol eria ia.
VBTC i kasem information long Sanma Helt se tim ia bai i kam daon blong spray long ples we i gat high namba blong Malaria long hem.
Malaria hemi wan sik we i save kilim ded man sapos hemi no ko long wan clinic hariap team hemi filim ol symptoms mo sign blong sik ia.
I gat kol blong pipol i no mas yusum mosquito net long ol narafala samting mbe usem blong silip under long hem blong protectem olgeta from Malaria.
Helt i faenem aot se naoia fulap pipol taem oli givim aot mosquito net mbe oli yusum long garen long haos.
Sanma public helt i askem ol pipol long provins ia blong ko long wan clinic sapos oli filim head i sore, fever, oli traot mo sitsit wota.
Malaria hemi wan disease we i pas tru long ol bite we wan infect mosquito i spreadem tru long human being.
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn